als_Latn dik_Latn sag_Latn
Google së fundi lançoi Android 4.4 KitKat i cili ofron shumë veçori të reja interesante.
Ja një udhëtim vizual përgjatë gjërave më interesante të platformës. (PCWorld Albanian)
Android 4.4 KitKat, që është versioni më i fundit i sistemit operativ mobil të Google, ofron shumë mundësi të reja, shumica e të cilave ofrojnë punë më të mirë dhe funksionim të zgjeruar. Në vijim do të shihni disa nga veçoritë më të dobishme dhe më interesante. (Nëse ju pëlqen kjo pamje e ekranit dhe në telefonin tuaj e keni sistemin KitKat, atëherë shkoni tek Settings -> About Phone dhe shtypni linjën “Android version” shpejt disa herë rresht.)
KitKat ka një dukje me të lehtë gjithandej. Shiriti sipër ekranit dhe poshtë butonave virtual tani është i tejdukshëm (sidoqoftë, në ekranin fillestar; ai ka ngjyrë të zezë në shumicën e vendeve të tjera). Ikonat janë më të mëdha dhe pjesa më e madhe e ngjyrës së kaltër përgjatë sistemit operativ është zëvendësuar me theksim të bardhë. Shkronjat po ashtu kanë një paraqitje më të hollë dhe më të brishtë. Rezultati është një ndjenjë më e qartë dhe më minimale. Është një evolucion që është i vazhdueshëm me minimalizmin e vazhdueshëm të Google në dizajnimet e produkteve të veta; pak nga pak, Android është duke filluar të ndjehet më tepër si një produkt i Google dhe më pak si një ishull i vetmuar brenda gjithësisë së Google.
Google Now merr një panel të vetin në ekranin fillestar të KitKat-it (ndonëse për momentin Google ka vendosur që të kufizojë atë ndryshim në Nexus 5). Ju ende mund të shkoni në të nga butonat virtual në ekran, por kjo shkurtesë ju dërgon tek paneli në ekranin fillestar të Google Now në vend se të jetë një aplikacion që qëndron vetëm. Ju po ashtu mund të aktivizoni Android Voice Saerch duke thënë “Okay, Google” kurdoherë që jeni në ekranin fillestar. Integrimi më i madh me Google Now në SO ka kuptim nga një këndvështrim për gjetje të gjërave; vendosja e re e bën atë si pjesë më të brendshme të platformës dhe si pasojë më vështirë për të mos u vërejtur, posaçërisht për përdoruesit me më pak përvojë.
Prekja për një kohë të gjatë në ekranin fillestar të KitKat hap një mjet të ri konfigurimi nga i cila ju mund të radhisni në ndonjë mënyrë tjetër panalet, të ndryshoni sfondin dhe të shtoni mjetet e tjera. (Sërish, për momentin kjo gjë është e kufizuar për Nexus 5). Vendosja e një shkurtese të re për Settings brenda seksionit të prekjes së gjatë në ekranin fillestar sidoqoftë është shpërqëndruese. Së pari, ajo duket thjesht e tepërt, pasi është një shkurtesë për Settings brenda panelit të njoftimeve të ekranit fillestar (siç është normë për Androidin). Sapo ta prekni atë, ju e kuptoni që kjo shkurtesë e Settings ju dërgon tek Settings për Google Now – opsione që janë të qasshme nga vetë Google Now , që nuk ka kuptim.
Sirtari i aplikacioneve në Android 4.4 në Nexus 5 ka një pamje të thjeshtë, me ikona më të mëdha, pa mjete dhe një sfond të tejdukshëm. Derisa sirtari i aplikacioneve duket më i qartë pa praninë e një seksioni të dedikuar të mjeteve, ato, tani të qasshme pas prekjes së gjatë në ekranin fillestar, janë kthyer në vend që më pak vërehet dhe është më pak e mundshme për t’u zbuluar menjëherë nga përdoruesit.
Aplikacioni KitKat Phone iu mundëson që të kërkoni brenda kontakteve dhe për bizneset e afërta. Ai po ashtu ju dërgon në Google Search për t’iu dhënë informacioneve për ID-në e thirrësit, siç është në dispozicion, për thirrjet e marra nga numrat e panjohur. Funksioni i shtuar është fantastik, ndonëse sa i përket ndërfaqes së përdoruesit, vendi i tanishëm për thirrje është një klikim më tepër larg. Për një funksion të tillë kyç në telefon, ai shtim mund të shkaktonte shpërqëndrim tek përdoruesit me më pak përvojë.
Aplikacioni Hangouts tani merret me të gjitha detyrat SMS dhe MMS përveç shërbimit si një klient për biseda në formë të chatit. Qasja e unifikuar për dërgim dhe pranim të porosive është një hap në drejtimin e duhur, por ende duhet punë për t’u bërë për ta bërë atë një përvojë të shkëlqyer. Temat me SMS për momentin mbahen të ndara nga chatet e Hangouts për shembull, edhe kur bisedat janë me të njëjtin person. Ndërfaqja e aplikacionit është po ashtu pak e zënë dhe mund të shpërqëndrojë përdoruesit të cilët janë duke kërkuar vetëm për të dërguar një tekst të thjeshtë. Dhe funksioni për thirrje VoIP që ishte paraqitur së fundi në ekuivalentin e vet për iOS mungon këtu.
Printimi pa kabllo është i ndërtuar në nivel të sistemit operativ me KitKat, kështu që cilido aplikacion mund t’iu mundësojë që të printoni drejtpërdrejt tek shërbimet si Google Cloud Print dhe HP ePrint me një rregullim ose përpjekje të vogël nga ana juaj.
Ngarkesa në cloud që është e integruar në Android 4.4 është më e përshtatur, që e bën më të lehtë për t’u marrë me skedarët që janë të ruajtur në largësi nga ndonjë aplikacion ose shërbim.
Aplikacioni për e-mail në KitKat – përdorur për llogaritë që nuk janë Gmail, ka marrë një rifreskim të madh dhe tani duket sikur aplikacioni për Gmail. Ky është një përmirësim madhor për çdokënd që mbështetet në korrespodencë të bazuar në IMAP.
Android 4.4 ka një seksion të ri të lokacionit në opsionet e veta që iu mundëson të shihni informacione të hollësishme që bëjnë kërkesa për lokacion dhe se sa bateri janë duke konsumuar.
Mbyllja e ekranit ka marrë disa prekje të reja me KitKat, duke përfshirë mundësinë për të shfaqur pamjen e plotë artistike kur është duke u dëgjuar ndonjë përmbajtje multimediale.
Android 4.4 ka një mostër të re të realitetit virtual që iu mundëson aplikacioneve që të fshehin të gjitha elementet e sistemit në ekran dhe e merr tërë paraqitjen.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn